

Osnovna škola dr. Ante Starčevića

Zagreb, Sv. Leopolda Mandića 55

Tel: 2851 – 615, 2852 – 351

Fax: 2950 – 606

E – mail: skola@os-astarcevica-zg.skole.hr

KLASA: 007-01/24-02/16

URBROJ: 251-135/10-24-1

**ZAPISNIK**

**49. sjednice** Školskog odbora OŠ Ante Starčevića

održane 1**5. studenog 2024. godine** s početkom u 17:30sati

u školskoj knjižnici

NAZOČNI ČLANOVI ŠO:

1. Tajana Uroić, predsjednica Školskog odbora
2. Katarina Skupnjak, predstavnica Osnivača
3. Tomislav Ivanek, predstavnik Osnivača
4. Sandra Džimbeg, predstavnica Vijeća roditelja
5. Matej Bojanić, predstavnik Zbora radnika

OSTALI NAZOČNI:

1. Danijela Domitrović, ravnateljica
2. Andrea Miškić, tajnica

Nisu nazočni: Katarina Gotovac, predstavnica Učiteljskog vijeća i Valentina Gučec, predstavnica Osnivača.

Na početku sjednice predsjednica Školskog odbora Tajana Uroić pozdravila je

nazočne i pročitala dnevni red koji je dala na usvajanje.

DNEVNI RED:

1. Imenovanje zapisničara sjednice

2. Verifikacija zapisnika 48. sjednice

3. Verifikacija novog člana Školskog odbora

4. Suglasnost za zasnivanje radnog odnosa:

1. Pomoćnik/ca u nastavi – 3 izvršitelja/ice
2. Učitelj/ica informatike – puno neodređeno radno vrijeme
3. Učitelj/ica razredne nastave – puno određeno radno vrijeme
4. Učitelj/ica hrvatskog jezika – puno određeno radno vrijeme
5. Učitelj/ica engleskog jezika – nepuno neodređeno radno vrijeme
6. Učitelj/ica povijesti – nepuno neodređeno radno vrijeme
7. Učitelj/ica razredne nastave u produženom boravku – puno neodređeno radno vrijeme

5. Zakup školske učionice – Vidik d.o.o.

6. Razno

**Ad. 1)**

Nakon čitanja dnevnog reda, koji je jednoglasno prihvaćen, za zapisničara je predložen Tomislav Ivanek, predstavnik Osnivača.

**Ad. 2)**

Predsjednica Školskog odbora, Tajana Uroić pitala je članove postoje li primjedbe na zapisnike s prošle 48. sjednice Školskog odbora i nakon što je ustvrdila da nema primjedbi, zapisnik je jednoglasno usvojen.

**Ad. 3)**

Predsjednica Školskog odbora, Tajana Uroić predložila je verifikaciju mandata za novu članicu Školskog odbora, Sandru Džimbeg kao predstavnicu Vijeća roditelja. Verifikacija mandata je jednoglasno potvrđena.

**Ad. 4)**

Tajnica škole, Andrea Miškić predlaže da izdamo suglasnost za sklapanje radnog odnosa za sljedeće osobe:

1. Pomoćnik/ca u nastavi – 3 izvršitelja/ice: predlažu se Božica Natali Ćibarić i Ružica Zelenika na puno radno vrijeme i Barbara Vidović na 22 sata tjedno.

2. Učitelj/ica informatike – puno neodređeno radno vrijeme: prijavila su se dva kandidata, Karla Pljukavac i Miroslav Ćuk koji je naknadno povukao svoju prijavu. Karla Pljukavac se predlaže za sklapanje radnog odnosa.

3. Učitelj/ica razredne nastave – puno određeno radno vrijeme: jedna prijava, kao zamjena za porodiljni dopust predlaže se Marija Matasić.

4. Učitelj/ica hrvatskog jezika – puno određeno radno vrijeme: prijavila su se dva kandidata, Mislav Kuleš koji je ostvario 43, 41 i 38 bodova na testiranju, dok je Valentina Ćosić ostvarila 36, 35 i 34 bodova. Za sklapanje radnog odnosa predlaže se Mislav Kuleš.

5. Učitelj/ica engleskog jezika – nepuno neodređeno radno vrijeme: jedna prijava, predlaže se Filip Džankić za sklapanje radnog odnosa.

6. Učitelj/ica povijesti – nepuno neodređeno radno vrijeme: dvije prijave, od toga Marina Jurčević kao A kategorija učitelja i Ljudevit Andrić kao B kategorija. Marina Jurčević se predlaže za sklapanje radnog odnosa.

7. Učitelj/ica razredne nastave u produženom boravku – puno neodređeno radno vrijeme: jedna prijava, Ivana Valković je predlaže za sklapanje radnog odnosa.

Svi prijedlozi za zapošljavanje su jednoglasno usvojeni od strane Školskog odbora.

**Ad. 5)**

Tajnica škole, Andrea Miškić izvještava da poduzeće Vidik d.o.o. želi produžiti zakup za korištenje školske učionice. Školski odbor jednoglasno prihvaća prijedlog.

**Ad. 6)**

Ravnateljica škole, Danijela Domitrović izvještava Školski odbor da su počeli građevinski radovi u dvije učionice u kojima se obnavljaju podovi i zidovi. Ujedno ravnateljica moli da se na vijeću roditelja izvidi mogu li se skupiti donacije za odjeću za djecu koja su članovi školskog zbora. Zadnja informacija ravnateljice na sjednici jest da će se dječja priredba u prosincu održati u holu škole zbog trenutnih radova u samoj školi. Mogućnost preseljenja priredbe u drugu školu nije odobrena od strane XII. gimnazije gdje se željela ista održati.

Sjednica je završila u 18:10 sati.

Zapisničar: Predsjednica Školskog odbora:

Tomislav Ivanek, mag. oec. Tajana Uroić, mag. prim. educ.

\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_